Zajednica tehničke kulture Osječko-baranjske županije i Društvo pedagoga tehničke kulture Osijek organizirali su županijsko natjecanje iz elementarne robotike, koje je održano 22. siječnja 2019. godine, u prostorijama Doma Tehnike Osijek.

Na natjecanju su sudjelovali učenici iz pet osnovnih škola s područja Osječko-baranjske županije.

Natjecatelji su rješavali dva radna zadatka, spajanje strujnog kruga i  programiranje robotskog vozila.

Prvo mjesto - s maksimalno ostvarenim brojem bodova osvojila je ekipa iz Zajednice tehničke kulture Grada Osijeka, u sastavu: Matej Bogi, David Dankoš i Ana Perkunić pod vodstvom mentora gospodina Zdenka Kupanovca.

Drugo mjesto osvojila je ekipa iz Osnovne škole Ladimirevci, u sastavu: Patricia Perak, Lucia Đurin i Petra Poljak te mentorice gospođe Violete Kardoš, prof.

Treće mjesto osvojila je ekipa iz Osnovne Škole Tenja, koja se sastojala od sljedećih učenika: Lara Almaši, P.P. i I.J. te mentorice gospođe Katarine Tomić, prof.